Iqtisodiyotda davlat ishtirokini yanada qisqartirish va xususiylashtirishni jadallashtirishga oid qoʻshimcha chora-tadbirlar toʻgʻrisida
(resolution, 2026-04-21)

Iqtisodiyotda davlat ishtirokini qisqartirish va xususiy sektorni rivojlantirish uchun shart-sharoitlar yaratish, davlat aktivlarini shaffof holda xususiylashtirish jarayonini tezlashtirish maqsadida: 1. Davlat aktivlarini boshqarish agentligi (keyingi oʻrinlarda — Agentlik) tomonidan Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hamda davlat ishtirokidagi korxonalar bilan birgalikda 60 ga yaqin vazirlik, idora va 2 mingdan ortiq davlat ishtirokidagi korxonalarning 12 mingdan ortiq ulushlari va koʻchmas mulk obyektlari yalpi xatlovdan oʻtkazilganligi maʼlumot uchun qabul qilinsin. Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining, vazirlik, idora hamda xoʻjalik boshqaruvi organlari rahbarlarining davlat aktivlarini boshqarish yoʻnalishidagi asosiy vazifalaridan biri etib, boʻsh turgan, samarasiz foydalanilayotgan va asosiy faoliyat sohasiga taalluqli boʻlmagan aktivlarni aniqlash boʻyicha xatlov ishlarini muttasil amalga oshirish va ulardan samarali foydalanish choralarini koʻrish belgilansin. 2. Quyidagilar: Xoʻjalik jamiyatlari ustav kapitalidagi xususiylashtiriladigan aksiya paketlari (ulushlari) roʻyxati 1-ilovaga muvofiq; Ommaviy savdolar orqali sotiladigan koʻchmas mulk obyektlari roʻyxati 2-ilovaga muvofiq tasdiqlansin. Davlat aktivlarini xususiylashtirish va xususiylashtirish jarayonlarini muvofiqlashtirish boʻyicha davlat komissiyasi (keyingi oʻrinlarda — Davlat komissiyasi) mazkur qarorning 1 va 2-ilovalaridagi obyektlarni bosqichma-bosqich savdoga chiqarish grafiklarini tasdiqlasin. 3. Shunday tartib oʻrnatilsinki, unga muvofiq: a) 2022-yil 1-apreldan boshlab, mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimining yordamchilari (keyingi oʻrinlarda — hokim yordamchilari) tomonidan oʻz hududlarida boʻsh turgan davlat koʻchmas mulk obyekti yoki yer uchastkalari aniqlangan hollarda, ular: hududi 2 000 kvadrat metrgacha boʻlgan davlat koʻchmas mulk obyekti boʻlganda — hokim yordamchilarining onlayn-buyurtmanomasiga asosan Agentlik tomonidan tasdiqlanadigan tartibga muvofiq toʻgʻridan-toʻgʻri elektron onlayn-auksion savdolariga chiqariladi; qishloq xoʻjaligiga moʻljallanmagan yer uchastkalari (keyingi oʻrinlarda — yer uchastkalari) boʻlganda — “Yerelektron” avtomatlashtirilgan axborot tizimi orqali yuborilgan onlayn-buyurtmanoma tegishli idoralar tomonidan belgilangan tartibda koʻrib chiqiladi hamda ijobiy xulosa berilgan taqdirda, toʻgʻridan-toʻgʻri elektron onlayn-auksion savdolariga chiqariladi; b) vazirlik va idoralar, mahalliy davlat hokimiyati organlariga qarashli boʻlgan, uch oydan ortiq foydalanilmasdan boʻsh turgan obyekt, ijtimoiy obyektlar bundan mustasno, Agentlik tomonidan tasdiqlanadigan tartibga muvofiq ularning roziligisiz ijaraga berish yoki sotish uchun savdoga chiqariladi; v) hududi 10 000 kvadrat metrgacha boʻlgan davlat koʻchmas mulk obyektlarini sotishdan tushgan mablagʻlar, baholash va sotish xarajatlari hamda Davlat aktivlarini boshqarish, transformatsiya va xususiylashtirish jamgʻarmasi tasarrufiga oʻtkaziladigan qismi chegirilgan holda, Qoraqalpogʻiston Respublikasining budjetiga, viloyatlar va Toshkent shahrining mahalliy budjetlariga hamda obyekt joylashgan tuman (shahar) budjetiga teng ulushlarda taqsimlanadi, ushbu bandning “g” kichik bandida koʻrsatilgan holatlar hamda xususiylashtirish uchun Davlat aktivlarini boshqarish agentligiga qabul qilib olingan davlat ishtirokidagi korxonalarning koʻchmas mulk obyektlari bundan mustasno; g) mahalladagi hududi 2 000 kvadrat metrgacha boʻlgan davlat koʻchmas mulk obyektlarini hokim yordamchilarining onlayn-buyurtmanomasiga asosan sotishdan tushadigan mablagʻlar, baholash va sotish xarajatlari chegirilgan holda, tegishli mahallalarning Mahallaning ijtimoiy-iqtisodiy muammolarini hal etish jamgʻarmalariga oʻtkaziladi. 4. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari, vazirlik, idora va xoʻjalik boshqaruvi organlari rahbarlari Agentlik va Kadastr agentligi bilan birgalikda: doimiy ravishda ustav kapitalida davlat ulushi 50 foiz va undan ortiq boʻlgan xoʻjalik jamiyatlari, shuningdek, ustav kapitalining 50 foizi va undan ortiq miqdorda davlat ulushiga ega yuridik shaxsga tegishli boʻlgan yuridik shaxslar (keyingi oʻrinlarda — davlat ishtirokidagi korxonalar) hamda davlatga tegishli boʻsh turgan, samarasiz foydalanilayotgan va asosiy faoliyatga oid boʻlmagan aktivlarni (keyingi oʻrinlarda — aktivlar) aniqlash boʻyicha xatlov ishlarini davom ettirsin; uch oy muddatda aniqlangan aktivlarni bosqichma-bosqich savdoga chiqarish boʻyicha Davlat tender komissiyasiga takliflar kiritib borsin. 5. Agentlik, Moliya vazirligi, Iqtisodiy taraqqiyot va kambagʻallikni qisqartirish vazirligi: 2022-yil 1-mayga qadar “Universal Mobile Systems” MCHJni baholash va sotish jarayoniga xalqaro konsalting, auditorlik va investitsiya maslahatchisi, investitsiya banki yoki boshqa ixtisoslashgan kompaniyani (keyingi oʻrinlarda — professional tashkilot) jalb etgan holda, 2023-yil 1-aprelga qadar uni xususiylashtirish choralarini koʻrsin; ikki hafta muddatda “Oʻzdonmahsulot” AK tarkibidagi don korxonalarini Agentlikka oʻtkazgan holda, ommaviy savdolar orqali sotish boʻyicha “Yoʻl xaritasi”ni Davlat tender komissiyasiga tasdiqlash uchun kiritsin. Bunda, 25 ta don korxonasini 2022-yil 1-iyulga qadar, qolganlarini esa joriy yilning yakuniga qadar bosqichma-bosqich savdoga chiqarsin; 2022-yil 1-apreldan boshlab “Oʻzagroservis” AJ va uning tarkibiga kiruvchi tashkilotlarning koʻchmas mulk obyektlari, zarur hollarda, ularni alohida lotlarga boʻlgan holda, elektron onlayn-auksion savdolariga baholangan qiymatda chiqarilishini taʼminlasin; 2022-yil 1-aprelga qadar “Oʻzagrolizing” AJning operatsion samaradorligini oshirish, mavjud qarzdorliklarini tarkibiy oʻzgartirish, jamiyatning likvidliligi va toʻlov qobiliyatini taʼminlashni nazarda tutuvchi “Yoʻl xaritasi”ni ishlab chiqib, Vazirlar Mahkamasiga tasdiqlash uchun kiritsin. 6. “Oʻzagrokimyohimoya” AJ va hududiy “Agrokimyohimoya” AJlarni tugatish boʻyicha Respublika komissiyasi (Sh.M. Gʻaniyev) hamda Agentlik ikki oy muddatda “Oʻzagrokimyohimoya” AJ va hududiy “Agrokimyohimoya” AJlarning tegishli bino va inshootlari, shu jumladan Agentlikka oʻtkazilgan holda, elektron onlayn-auksion savdolariga chiqarilishini taʼminlasin. 7. Strategik islohotlar agentligi davlat ulushi mavjud tijorat banklarini kompleks transformatsiya qilish va xususiylashtirish orqali bank sektorida davlatning ulushini kamaytirish boʻyicha Oʻzbekiston Respublikasi Prezidentining 2020-yil 12-maydagi PF-5992-son Farmoni bilan tasdiqlangan 2020 — 2025-yillarga moʻljallangan Oʻzbekiston Respublikasining bank tizimini isloh qilish strategiyasida belgilangan vazifalar ijrosini izchil davom ettirgan holda: 2024-yil 1-martga qadar “Qishloq qurilish bank” ATBning aksiyalarini ommaviy joylashtirishni (IPO) taʼminlasin; 2025-yil 1-yanvarga qadar AT “Xalq banki”, “Mikrokreditbank” ATB, AT “Aloqabank”, “Agro bank” ATB, “Oʻzmilliybank” AJlarning aksiyalarini fond birjasi orqali ommaviy joylashtirish (IPO) ishlarini tashkillashtirsin. Mazkur bandda belgilangan vazifalarning ijrosini sifatli va oʻz muddatida taʼminlashga tegishli tijorat banklarining boshqaruv raislari (A. Muratov, S. Annaklichev, N. Saydullayev, Sh. Otaboyev, O. Butayev, K. Irisbekova, R. Mamatkulov, A. Mirsoatov) shaxsan masʼul hisoblanadi. 8. Qoraqalpogʻiston Respublikasi Vazirlar Kengashi Raisi, viloyatlar, Toshkent shahar, tuman va shaharlar hokimlari: a) Qurilish vazirligi, Kadastr agentligi, Iqtisodiy taraqqiyot va kambagʻallikni qisqartirish vazirligi hamda Agentlik bilan birgalikda 2022-yil 1-aprelga qadar 3-ilovadagi yer uchastkalarini oʻrganib chiqib, ularning ustuvor ravishda mulk huquqi asosida, mulk huquqi asosida imkoni boʻlmaganlarini ijara huquqi asosida savdoga chiqarishni taʼminlasin. Bunda, Qurilish vazirligi va Kadastr agentligi yer uchastkalarini mulk huquqi asosida savdoga chiqarishda yer uchastkalariga qoʻyiladigan shaharsozlik talablari bajarilishiga alohida eʼtibor qaratsin; b) Kadastr agentligi, Qurilish vazirligi va Agentlik bilan birgalikda mazkur qarorning 3-ilovasiga muvofiq: 2022-yil 1-iyulga qadar “Yerelektron” avtomatlashtirilgan axborot tizimida idoralararo kelishuvda turgan yer uchastkalari; joriy yil yakuniga qadar boʻsh yer uchastkalarini qoʻshimcha ravishda aniqlagan holda ularning belgilangan tartibda mulk huquqi asosida elektron onlayn-auksion savdolariga chiqarilishini taʼminlasin. Bosh vazir oʻrinbosari J. Qoʻchqorov yer uchastkalarining mulk va ijara huquqi asosida sotilishi holatidan kelib chiqib, hududlarda kelgusi oyda savdoga chiqariladigan yer uchastkalarining reja-grafigini oyma-oy tasdiqlab borsin va uning ijrosini qatʼiy nazoratga olsin. 9. Belgilansinki: davlat aktivlarini xususiylashtirishda ularning boshlangʻich narxini eʼlon qilmagan holda talabgorlarni muzokaralarga ommaviy taklif qilish yoʻli bilan, shu jumladan professional tashkilotlarni jalb qilgan holda sotish uslubi joriy etiladi. Bunda, professional tashkilotlarni jalb qilish orqali xususiylashtiriladigan davlat aktivlari roʻyxati Davlat komissiyasi tomonidan tasdiqlanadi; professional tashkilotlarni jalb etgan holda qiymati 10 million AQSH dollaridan ortiq boʻlgan aktivlar boʻyicha investorlarning takliflari Agentlik va boshqa davlat organlari ishtirokisiz, jalb qilinadigan professional tashkilotlar tomonidan toʻgʻridan-toʻgʻri qabul qilinadi; Davlat komissiyasi qarori asosida talabgorlarni muzokaralarga ommaviy taklif qilish yoʻli bilan sotiladigan davlat koʻchmas mulk obyektlari yoki davlat ulushi boʻyicha investorlar takliflari “E-auksion” elektron savdo platformasi orqali qabul qilinadi, bundan qiymati 10 million AQSH dollaridan ortiq boʻlgan aktivlarni professional tashkilotlarni jalb etgan holda sotish holatlari mustasno; xalqaro nufuzga ega auditorlik kompaniyalarining Oʻzbekistonda faoliyat yuritayotgan shuʼba korxonalarining baholash hisobotlari haqqoniyligini ekspertizadan oʻtkazish talab etilmaydi; davlat ishtirokidagi korxonalarga tegishli ulushlar va koʻchmas mulk obyektlarini sotishdan va ijaraga berishdan, shuningdek, yer qaʼri uchastkalaridan foydalanish huquqini sotishdan tushadigan mablagʻlar xususiylashtirish va ijaraga berish natijalari toʻgʻrisidagi axborotda davlat aktivlarini xususiylashtirishdan va ijarasidan tushumlar sifatida inobatga olinadi; Agentlik va uning hududiy organlaridan davlat koʻchmas mulk obyektlarini ular joylashgan yer uchastkalari bilan birga yagona mulkiy majmua sifatida xususiylashtirish boʻyicha murojaat kelib tushganda, hududning shaharsozlik talablaridan kelib chiqqan holda, Qurilish vazirligi tomonidan bir hafta muddatda tegishli xulosa taqdim etiladi; davlat ishtirokidagi korxonalar va ular tarkibidagi tashkilotlarning bino, inshootlari yoki boshqa aktivlarini davlat organlariga oʻtkazilishi tovarni realizatsiya qilish boʻyicha aylanma sifatida qaralmaydi va iqtisodiy jihatdan oʻzini oqlaydigan bepul tovar berilishiga tenglashtiriladi; davlat aktivlari boʻlib-boʻlib toʻlash sharti bilan sotilganda dastlabki toʻlov summasi 35 foizdan kam boʻlgan holatlarda, qolgan summaga Markaziy bankning asosiy stavkasi miqdorida yillik foizlar hisoblanadi, bundan Oʻzbekiston Respublikasi Prezidenti qarorlarida nazarda tutilgan hollar mustasno; davlat koʻchmas mulk obyektlarini boʻlib-boʻlib toʻlash sharti bilan sotib olgan va sotib olish toʻlovini toʻliq amalga oshirgunga qadar “tasarruf etish huquqisiz” davlat orderi berilgan tadbirkorlik subyektlari tomonidan qoʻshilgan qiymat soligʻi mazkur obyektlarga nisbatan tasarruf etish huquqi toʻliq oʻtgandan soʻng toʻlanadi; xususiylashtirilishi belgilangan davlat aktivlarini, jumladan ularning tovar-moddiy boyliklari, pul mablagʻlari va boshqa mol-mulklarini ular sotilgunga qadar butligini saqlash boʻyicha moddiy javobgar shaxs etib, ularni balansda saqlovchi tashkilotlar (korxonalar)ning birinchi rahbarlari belgilanadi. Bunda Agentlikka mazkur talabning ijrosi ustidan qatʼiy nazorat oʻrnatish yuklatiladi. 10. Moliya vazirligi davlat ishtirokidagi korxonalar rahbarlari, Agentlik bilan birgalikda bir oy muddatda mazkur qarorning 1, 2, 4-ilovalaridagi davlat ishtirokidagi korxonalar aktivlarining davlat organlariga oʻtkazilishini taʼminlasin. 11. Agentlik, Moliya vazirligi, Iqtisodiy taraqqiyot va kambagʻallikni qisqartirish vazirligining Toshkent shahar hokimligi “Munitsipal aktivlarni boshqarish markazi” davlat unitar korxonasini (keyingi oʻrinlarda — Markaz) Agentlikning Toshkent shahar hududiy boshqarmasiga qoʻshish toʻgʻrisidagi taklifi maʼqullansin. Bunda, Agentlikning Toshkent shahar hududiy boshqarmasi Agentlikka hamda Toshkent shahar hokimligiga hisobdorligi belgilansin. Belgilansinki, Agentlikning Toshkent shahar hududiy boshqarmasi Markazning barcha huquqlari, majburiyatlari va shartnomalari boʻyicha huquqiy vorisi hisoblanadi. Agentlik ikki oy muddatda Markazning barcha huquq va majburiyatlari, pul mablagʻlari, asosiy vositalari, mol-mulklari, jumladan koʻchmas mulk obyektlari va xoʻjalik jamiyatlaridagi ulushlarini belgilangan tartibda Agentlikning Toshkent shahar hududiy boshqarmasiga oʻtkazgan holda qoʻshilishini taʼminlasin. 12. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlariga 5-ilovaga muvofiq oʻzgartirish va qoʻshimchalar kiritilsin. Agentlik manfaatdor vazirlik va idoralar bilan birgalikda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. Vazirlik va idoralar ikki oy muddatda oʻzlari qabul qilgan normativ-huquqiy hujjatlarni mazkur qarorga muvofiqlashtirsin. 13. Oʻzbekiston Milliy teleradiokompaniyasi va Oʻzbekiston Milliy axborot agentligi Agentlik bilan birgalikda ushbu qarorning ahamiyatini va uni amalga oshirish jarayonini ommaviy axborot vositalarida keng yoritib borsin. 14. Mazkur qarorning ijrosini samarali tashkil qilishga masʼul etib Oʻzbekiston Respublikasi Bosh vazirining oʻrinbosari J.A. Qoʻchqorov va Davlat aktivlarini boshqarish agentligi direktori A.J. Ortiqov belgilansin. Qaror ijrosini har chorakda muhokama qilib borish, ijro uchun masʼul idoralar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. T/r Xoʻjalik jamiyati nomi Balansda saqlovchi Hudud Ulush miqdori (foiz) 1. “Ekskavatorlar va gusenitsali texnikani taʼmirlash zavodi” UK* “Oʻzbekiston temir yoʻllari” AJ Sirdaryo viloyati 100 2. “Yangiyer temir-beton konstruksiyalari zavodi” UK* “Oʻzbekiston temir yoʻllari” AJ “Koʻprikqurilish” UK Sirdaryo viloyati 100 4. “Orient Logistics Center” MCHJ “Oʻztemiryoʻlkonteyner” AJ Toshkent shahri 35,3 5. “Chuqursay Logistics Center” MCHJ “Oʻzbekiston temir yoʻllari” AJ Toshkent shahri 26 “Oʻztemiryoʻlkonteyner” AJ 8,7 6. “Anhor Sayli”' MCHJ “Oʻztemiryoʻlkonteyner” AJ Toshkent shahri 92,3 “Oʻztemiryoʻlmashtaʼmir” AJ 7,7 7. “Eyvalek-Technology” MCHJ “Oʻzbekiston temir yoʻllari” AJ Xorazm viloyati 25,9 8. “Mingchinor sanatoriyasi” MCHJ “Oʻzbekneftgaz” AJ Qashqadaryo viloyati 100,0 9. Sanatoriy-profilaktoriy “MARJON” MCHJ “Oʻzbekneftgaz” AJ Qashqadaryo viloyati 100,0 10. “Chinoz neftni qayta ishlash zavodi” MCHJ “Oʻzbekneftgaz” AJ Toshkent viloyati 100,0 11. “O'zavtosanoat — Leasing” MCHJ “Oʻzavtosanoat” AJ Toshkent shahri 80,49 12. “Oniks Tashkent” MCHJ “Oʻzavtosanoat” AJ Toshkent shahri 68,9 13. “Zenit” MCHJ “Oʻzavtosanoat” AJ Toshkent shahri 14,66 14. “Oltinkoʼl toʼqimachilik Sanoati” MCHJ “Oʻzavtosanoat” AJ “Avtosanoat invest” MCHJ Andijon viloyati 42,6 15. “Oʻznaslelita” MCHJ “Oʻzavtosanoat” AJ “Avtosanoat invest” MCHJ Toshkent viloyati 34,29 16. “Olmazor KSZ” AJ “Oʻzavtosanoat” AJ “Avtosanoat invest” MCHJ Toshkent shahri 7,68 17. “Oʻzogʻirsanoatloyiha” AJ “Oʻzavtosanoat” AJ “Avtosanoat invest” MCHJ Toshkent shahri 7,95 18. “Avtoolam” MCHJ “Oʻzavtosanoat” AJ “Avtosanoat invest” MCHJ Toshkent shahri 100 19. “Sendvich Panel” MCHJ “Oʻzavtosanoat” AJ “Avtosanoat invest” MCHJ Jizzax shahri 99,9 20. “Clinic Pro” MCHJ “Oʻzavtosanoat” AJ “Avtosanoat invest” MCHJ “UzAuto TRAILER” MCHJ Toshkent shahri 92,39 21. “As Asia Textile” MCHJ “Oʻzavtosanoat” AJ “Avtosanoat invest” MCHJ Andijon viloyati 80,04 22. “Koʻshkoʻpir Elita chorva” MCHJ “Oʻzavtosanoat” AJ “Xorazm avtomobil ishlab chiqarish birlashmasi” MCHJ Xorazm viloyati 100 23. “Vodiy universal Global” MCHJ “Oʻzavtosanoat” AJ “Uz Dong Von Ko” AJ QK Andijon viloyati 100 24. “Dafna And” MCHJ “Oʻzavtosanoat” AJ “Uz Dong Von Ko” AJ QK Andijon viloyati 73,15 25. “Temuriy farzandlari” NNM “Oʻzavtosanoat” AJ “Avtokomponent” MCHJ Andijon viloyati 100 26. “Universal tennis plyus” MCHJ “Oʻzavtosanoat” AJ “Avtosanoat-injiniring” MCHJ Toshkent shahri 100 27. “Qo`rg`ontepa tibbiyot diagnostika markazi” MCHJ “Oʻzavtosanoat” AJ “Oʻzavto motors” AJ Andijon viloyati 100 28. “Shovot podshipnik” MCHJ “Oʻzavtosanoat” AJ “Oʻzavtokomponents” MCHJ Xorazm viloyati 100 29. “UzAuto TRAILER” MCHJ “Oʻzavtosanoat” AJ “Uz Auto Commercial Vehicles Management” MCHJ Samarqand viloyati 100,0 30. “Oʻzavtosanoattrans” MCHJ “Oʻzavtosanoat” AJ “Avtosanoat invest” MCHJ Toshkent shahri 100 31. “Ravon Motors Kazaxstan” MCHSH “Oʻzavtosanoat” AJ “Avtosanoat invest” MCHJ Qozogʻiston (100) 33. “Uz-Dongju Peint Ko.” MCHJ QK “Oʻzavtosanoat” AJ Andijon viloyati 50,0 34. “Uz-Dong Yang Ko” MCHJ QK “Oʻzavtosanoat” AJ Andijon viloyati 37,50 35. “Uz Truck and bus motors” MCHJQK “Oʻzavtosanoat” AJ Samarqand viloyati 34,2 36. “UZAUTO Cepla” MCHJ QK “Oʻzavtosanoat” AJ Toshkent shahri 50,0 38. “UzXanvu Injiniring” MCHJ QK “Oʻzavtosanoat” AJ Fargʻona viloyati 50,0 39. “O'Z-NANWOO” MCHJ QK “Oʻzavtosanoat” AJ “Oʻzavtokomponents” MCHJ Andijon viloyati 50,0 40. “O'ZERAECABLE” MCHJ QK “Oʻzavtosanoat” AJ “Oʻzavtokomponents” MCHJ Navoiy viloyati 50,0 41. “UZAUTO-Inzi” MCHJ QK “Oʻzavtosanoat” AJ Toshkent viloyati 50,0 42. Angren quvur zavodi** “Olmaliq KMK” AJ Toshkent viloyati 100,0 43. Sherobod sement zavodi** “Olmaliq KMK” AJ Surxondaryo viloyati 100,0 44. Jizzax sement zavodi** “Olmaliq KMK” AJ Jizzax viloyati 100,0 45. “Portlatishsanoat” AJ “Oʻzmaxsusmontajqurilish” AJ Toshkent shahri 66,03 46. Namangan tibbiy sanatoriya qismi** “Oʻzbekiston Milliy elektr tarmoqlari” AJ Namangan viloyati 100,0 47. Toshkent tibbiy sanatoriya qismi** “Oʻzbekiston Milliy elektr tarmoqlari” AJ Toshkent shahri 100,0 48. “Juyzar sogʻlomlashtirish maskani” UK* “Neftgazqurilishtaʼmir” AJ Buxoro viloyati 100,0 49. “Navoiy mevazorlari tuhfasi” MCHJ “Oʻzsanoateksport” AJ Navoiy viloyati 88,92 50. “Xorazm drenaj ixtisoslashtirilgan pudrat” DUK* Xorazm viloyati hokimligi Xorazm viloyati 100 51. “Janubsanoatmontaj” AJ “Navoiy KMK” DK Navoiy viloyati 20,68 52. “Ohangaronshifer” AJ*** Davlat aktivlarini boshqarish agentligi Toshkent viloyati 53,97 53. “Shimbay may ashik” AJ Qoraqalpogʻiston Respublikasi 90,2 54. “Podʼyomnik” AJ Toshkent shahri 9,8 55. “UZBAT” AJ Toshkent shahri 2,6 T/r Hududlar Jami yer uchastkalari, maydoni (ga) Shu jumladan: “E-auksion” elektron savdo platformasidan savdodan olingan ijara huquqi asosidagi yer uchastkalari “Yerelektron” axborot tizimida idoralararo kelishuvda turgan yer uchastkalari Joriy yilda qoʻshimcha ravishda aniqlab, savdoga chiqariladigan yer maydoni (ga) soni maydoni (ga) soni maydoni (ga) Jami 4 454 33 634 1 721 13 589 681 2 052 1. Qoraqalpogʻiston Respublikasi 338 2 559 188 391 41 110 2. Andijon viloyati 156 2 391 55 687 33 68 3. Buxoro viloyati 698 2 918 398 1 739 145 155 4. Jizzax viloyati 114 2 948 49 482 18 47 5. Qashqadaryo viloyati 282 3 605 119 1 173 46 117 6. Navoiy viloyati 291 1 492 121 105 11 159 7. Namangan viloyati 124 2 677 67 126 2 55 8. Samarqand viloyati 486 2 780 95 429 39 352 9. Sirdaryo viloyati 156 1 412 69 382 14 53 10. Surxondaryo viloyati 257 2 852 90 3 176 93 95 11. Toshkent viloyati 598 529 87 2 147 107 405 12. Fargʻona viloyati 284 4 673 133 2 165 76 76 13. Xorazm viloyati 386 2 772 241 169 10 136 14. Toshkent shahri 288 26 12 418 49 227 T/r Xoʻjalik jamiyati nomi Balansda saqlovchi Ulush miqdori (foiz) Davlat aktivlarini boshqarish agentligiga oʻtkazilayotgan ulushlar (aksiya paketlari) 1. “Qishloqqurilishinvest” IK MCHJ Tiklanish va taraqqiyot jamgʻarmasi 22,7 2. “Oʻzdonmahsulotlari” AK 5,47 3. “Oʻzagrosugʻurta” AJ 3,86 4. “Oʻzbekinvest” EISK AJ 3,86 5. “Oʻzbekiston metallurgiya kombinati” AJ “Olmaliq KMK” AJ 3,56 6. “Toshkent” RFB AJ* “Asakabank” ATB 6,3 7. AT “Xalq banki” 6,3 8. “Oʻzsanoatqurilishbank” ATB 6,3 9. “Oʻzmilliybank” AJ 6,3 10. “Yagona umumrespublika protsessing markazi” MCHJ “Oʻzmilliybank” AJ 51 11. “Asakabank” ATB 6,0 12. “Ipotekabank” ATIB 6,0 13. “Oʻzsanoatqurilishbank” ATB 6,0 14. AT “Aloqabank” 6,0 15. “Angren logistika markazi” AJ “Fargʻonaazot” AJ 36,36 16. “Sredazenergosetproyekt” AJ “LEADER FINANCE” MCHJ (“Agrobank” ATB) 1,2 17. “Oʻzshahar qurilish invest” MCHJ Tiklanish va taraqqiyot jamgʻarmasi 61,0 “Oʻzmetkombinat” AJ 10,0 “Oʻzbekinvest” EISK AJ 10,0 “Ipotekabank” ATIB 9,0 171. “UzPaynet” MCHJ AT “Xalq banki” 100 18. “Omonxona” MCHJ** “Oʻzbekiston temir yoʻllari” AJ 100,0 Moliya vazirligiga oʻtkazilayotgan ulushlar (aksiya paketlari) 19. “Asakabank” ATB “Olmaliq KMK” AJ 0,83 20. “Oʻzmetkombinat” 0,13 21. “Oʻzbektelekom” AJ 0,16 22. “Oʻzsanoatqurilishbank” ATB “Oʻzavtosanoat” AJ 0,000005 Davlat aktivlarini boshqarish agentligiga oʻtkazilayotgan obyektlar 23. Xonobod shahri, “Istiqlol” MFY, Xontogʻ koʻchasida joylashgan Xonobod sanatoriyasi bino va inshootlari** “General Motors Uzbekistan” AJ 11,0 5 373,2 24. “Avtomobilchi” bolalar sogʻlomlashtirish oromgohi** “Toshshahartransxizmat” AJ 8,45 2 144,15 25. “Nazarbek” sanatoriya profilaktoriyasi** “Oʻzbekiston temir yoʻllari” AJ 2,7 2 311 26. Samarqand shahri, “Sulfakabutak” MFY hududida joylashgan boʻsh turgan sogʻlomlashtirish oromgohi bino va inshootlari** “Oʻzbekiston temir yoʻllari” AJning “Buxoro mintaqaviy temir yoʻl uzeli” UK 4,29 4 448 27. Termiz shahri, Navbogʻ koʻchasi 43a-uyda joylashgan mehmonxona va xoʻjalik binolari “Oʻzbekiston temir yoʻllari” AJ 0,5 661 28. Toshkent viloyati, Boʻstonliq tumani, “Xoʻjakent” QFY, “Qoronqul” MFYda joylashgan “Qoronqul” dam olish maskani “Oʻzbekiston milliy elektr tarmoqlari” AJ 1,2 494,9 29. Toshkent viloyati, Boʻstonliq tumani, “Xumson” QFYda joylashgan dam olish maskani “Asakabank” AJ 3,3 3 306,4 1. Oʻzbekiston Respublikasi Prezidentining 2018-yil 5-apreldagi PQ-3651-son qarori bilan tasdiqlangan Maktabgacha taʼlim sohasida davlat-xususiy sheriklik toʻgʻrisidagi nizomning 59-bandi quyidagi tahrirda bayon etilsin: “59. Davlat sherigi 30 yillik muddatga bitim tuzilgan vaqtdan boshlab bir ish kuni ichida bitimni roʻyxatdan oʻtkazadi va obyektni balansida saqlovchiga yuboradi.”. 2. Oʻzbekiston Respublikasi Prezidentining 2020-yil 1-iyuldagi “Boʻsh turgan obyektlardan samarali foydalanishni tashkil etish va axborot-kommunikatsiya texnologiyalarini keng joriy etish chora-tadbirlari toʻgʻrisida”gi PQ-4771-son qarorining 5-bandi: a) quyidagi mazmundagi oʻn birinchi xatboshi bilan toʻldirilsin: “Markaz va uning hududiy boshqarmalari balansiga qabul qilingan obyektlardan samarali foydalanish, xususiylashtirish va ijaraga berishda ularning jozibadorligini oshirish maqsadida budjetdan tashqari mablagʻlari hisobidan taʼmirlash, jihozlash va kommunikatsiya tizimlariga ulash kabi ishlarni amalga oshirishi mumkin”; oʻn birinchi va oʻn ikkinchi xatboshilar tegishli ravishda oʻn ikkinchi va oʻn uchinchi xatboshilar deb hisoblansin; b) quyidagi mazmundagi oʻn toʻrtinchi xatboshi bilan toʻldirilsin: “Amal qilish muddati tugagan elektron savdolar orqali rasmiylashtirilmagan ijara shartnomalarining muddati (Oʻzbekiston Respublikasi Prezidenti yoki Hukumatning tegishli qarorlari asosida va kichik sanoat zonalari hududidagi davlat mulki boʻyicha tuzilgan ijara shartnomalari bundan mustasno) kelgusi davr uchun uzaytirilmaydi va ushbu shartnomalar boʻyicha tadbirkorlik subyektlariga ijaraga berilgan davlat mulklari, balansda saqlovchilarning roziligi talab qilinmasdan 2022-yil 1-iyuldan boshlab elektron savdolarga chiqariladi”. 3. Vazirlar Mahkamasining 2006-yil 16-oktabrdagi 215-son qarori bilan tasdiqlangan Davlatga tegishli aksiyalar paketlarini (ulushlarni) ishonchli boshqaruvga berish tartibi toʻgʻrisidagi nizomning 10-bandida: a) toʻrtinchi xatboshi quyidagi tahrirda bayon etilsin: “Davlat aktivlarini boshqarish agentligi tomonidan boshqariladigan, shuningdek ishonchli boshqaruvga berilgan davlatga tegishli aksiyalar paketlarini saqlash va ularni “depo” hisob raqamiga oʻtkazish boʻyicha Qimmatli qogʻozlar markaziy depozitariysi xizmatlari uchun Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasidan haq toʻlanadi”; b) quyidagi mazmundagi beshinchi xatboshi bilan toʻldirilsin: “Moliya vazirligining davlat aksiya paketlarini saqlash va ularni “depo” hisob raqamiga oʻtkazish boʻyicha Qimmatli qogʻozlar markaziy depozitariysi xizmatlari uchun Moliya vazirligi tomonidan haq toʻlanadi”. 4. Vazirlar Mahkamasining 2019-yil 15-maydagi 404-son qarori bilan tasdiqlangan Oʻzbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomda: a) 3-bandning “b” kichik bandidagi “yer uchastkalariga egalik qilish huquqi va” soʻzlari “qishloq xoʻjaligiga moʻljallanmagan yer uchastkasiga boʻlgan ijara va mulk huquqi hamda” soʻzlari bilan almashtirilsin; b) 11-bandda: birinchi xatboshidagi “6-bandiga” soʻzlari “6 va 7-bandlariga” soʻzlari bilan almashtirilsin; oltinchi xatboshidagi “davlatga tegishli” soʻzlari “Agentlik boshqaruvidagi davlatga tegishli” soʻzlari bilan almashtirilsin. 5. Vazirlar Mahkamasining 2021-yil 29-martdagi “2021 — 2025-yillarda davlat ishtirokidagi korxonalarni boshqarish va isloh qilish strategiyasini tasdiqlash toʻgʻrisida”gi 166-son qarorining 5-bandi “a” kichik bandi birinchi xatboshisida “Oʻzbekiston Respublikasi Prezidentining 2018-yil 22-yanvarda PQ-3487-son qarori bilan tasdiqlangan Tovarlarni (ishlar, xizmatlarni) xarid qilishning alohida tartibi belgilanadigan, xoʻjalik jamiyatlari va strategik ahamiyatga ega korxonalarning” soʻzlari “Oʻzbekiston Respublikasi Prezidentining 2021-yil 2-iyuldagi PQ-5171-son qarori bilan tasdiqlangan Davlat xaridlarini amalga oshirish jarayonlari alohida tartibda nazorat qilinadigan ayrim korporativ va budjet buyurtmachilari” soʻzlari bilan almashtirilsin. 6. Vazirlar Mahkamasining 2021-yil 4-maydagi “Davlat ishtirokidagi korxonalarning aktivlaridan samarali foydalanishga doir qoʻshimcha chora-tadbirlar toʻgʻrisida”gi 266-son qarorida: a) 1-ilovasining 73, 74, 83, 84, 100, 183, 190, 192, 250 — 252, 260, 276, 351, 376, 377, 382, 387, 416, 420, 440, 464, 502, 506, 507, 528, 558, 570-pozitsiyalari chiqarib tashlansin; b) 2-ilovada: quyidagi mazmundagi 491-pozitsiya bilan toʻldirilsin: “ “Dugoba” yoshlar uyi binosi Fargʻona shahri, Fargʻona koʻchasi, 40-uy “Fargʻonaazot” AJ Fargʻona shahar hokimligi ”; izoh qismi quyidagi tahrirdagi xatboshi bilan toʻldirilsin: “Hududi 10 000 kvadrat metrgacha boʻlgan obyektlarni sotishdan tushgan mablagʻlar, baholash va sotish xarajatlari hamda Davlat aktivlarini boshqarish, transformatsiya va xususiylashtirish jamgʻarmasi tasarrufiga oʻtkaziladigan qismi chegirilgan holda, Qoraqalpogʻiston Respublikasining budjetiga, viloyatlar va Toshkent shahrining mahalliy budjetlariga hamda obyekt joylashgan tuman (shahar) budjetiga teng ulushlarda taqsimlanadi.”. v) 3-ilovada: 12-pozitsiya chiqarib tashlansin; izoh qismi quyidagi mazmundagi xatboshi bilan toʻldirilsin: “Berilayotgan aktivlarning tashkiliy-huquqiy shakli va/yoki ulush miqdori oʻzgargan taqdirda, aktivlarni berish ushbu oʻzgartirishlarni inobatga olgan holda amalga oshiriladi”.